เช้านี้อ่วม กรุงเทพฯ-ปริมณฑล ค่าฝุ่น PM 2.5 พุ่งเกินมาตรฐาน 56 จุด
กรมควบคุมมลพิษ เผยค่าฝุ่น PM 2.5 ในพื้นที่กรุงเทพฯ และปริมณฑล เกินมาตรฐาน โดยเริ่มส่งผลกระทบต่อสุขภาพ 56 พื้นที่ เตือนประชาชนเฝ้าระวังสุขภาพ งดทำกิจกรรมกลางแจ้งวันที่ 21 ก.พ. 2563 แฟนเพจ กรมควบคุมมลพิษ รายงานผลการตรวจสอบคุณภาพอากาศในพื้นที่กรุงเทพฯ และปริมณฑล ทั้ง 60 สถานี เมื่อเวลา 07.00 น. พบว่า ปริมาณฝุ่นละอองตรวจวัดค่าได้ระหว่าง 47–81 มคก./ลบ.ม. (ค่ามาตรฐานไม่เกิน 50 มคก./ลบ.ม.) ปริมาณฝุ่นละอองมีแนวโน้มลดลงในหลายพื้นที่จากช่วงเช้าของเมื่อวานทั้งนี้ พบพื้นที่ที่มีปริมาณฝุ่นละอองอยู่ในระดับเริ่มมีผลกระทบต่อสุขภาพ (พื้นที่สีส้ม) 56 พื้นที่ ประชาชนในพื้นที่ดังกล่าวควรลดระยะเวลาการทำกิจกรรมกลางแจ้ง และติดตามสถานการณ์อย่างใกล้ชิดอย่างไรก็ตาม คพ.จะรายงานสถานการณ์และแจ้งประสานข้อมูลให้หน่วยงานที่เกี่ยวข้องดำเนินการควบคุม กำกับ ดูแล ภารกิจตามมาตรการ ภายใต้แผนปฏิบัติการขับเคลื่อนวาระแห่งชาติ อย่างเร่งด่วนสำหรับประชาชน สามารถติดตามสถานการณ์ได้ทางเว็บไซต์ Air4Thai.com แอปพลิเคชัน Air4Thai และ bangkokairquality.comขอบคุณเฟซบุ๊กกรมควบคุมมลพิษ
กรมควบคุมมลพิษ เผยค่าฝุ่น PM 2.5 ในพื้นที่กรุงเทพฯ และปริมณฑล เกินมาตรฐาน โดยเริ่มส่งผลกระทบต่อสุขภาพ 56 พื้นที่ เตือนประชาชนเฝ้าระวังสุขภาพ งดทำกิจกรรมกลางแจ้ง
ฝุ่น PM 2.5,ฝุ่นพิษ,PM 2.5,ค่าฝุ่นวันนี้,กรมควบคุมมลพิษ,ข่าวทั่วไป